संवाद सूत्र, त्रिवेणीगंज(सुपौल): अनुमंडल पदाधिकारी विनय कुमार ¨सह ने बुधवार को अनुमंडलीय अस्पताल का औचक निरीक्षण किया। निरीक्षण के क्रम में उन्होंने अस्पताल की साफ-सफाई, चिकित्सा व्यवस्था, दवाई की उपलब्धता, मरीज वार्ड, ओपीडी, दवाई स्टोर एवं प्रसव वार्ड की स्थिति के बारे में घूम-घूमकर जायजा लिया। इस क्रम में स्वास्थ्य कर्मियों के ड्यूटी रोस्टर की भी जांच की। निरीक्षण उपरांत उन्होंने प्रभारी चिकित्सा पदाधिकारी आरपी सिन्हा से विस्तार पूर्वक पूछताछ की। साथ ही चिकित्सक एवं कर्मियों को सही समय से ड्यूटी करने की नसीहत दी। एसडीओ ने कहा कि जांच रिपोर्ट स्वास्थ्य सेवा दर्पण नाम के एप्स पर अपलोड किया जाएगा। उन्होंने कहा कि विगत 16 अगस्त को भी अस्पताल का औचक निरीक्षण किया गया था। जिसकी जांच रिपोर्ट जिला को भेजी गई थी। जिसमें कई अस्पताल कर्मी का वेतन काटा गया तो कई से स्पष्टीकरण की मांग की गई। मौके पर डॉ. बीएन पासवान, डॉ. प्रकाश कुमार, मैनेजर अभिलाष वर्मा, एकाउंटेंट सुभाष ¨सह सहित अस्पताल कर्मी मौजूद थे।.